CELEX: 31981R3730
Language: el
Date: 1981-12-21
Title: Κανονισμός (EOK) αριθ. 3730/81 τής Επιτροπής τής 21ης Δεκεμβρίου 1981 περί καθορισμού τών τιμών αναγωγής πού ισχύουν έως τήν 31η Δεκεμβρίου 1982 γιά τά προϊόντα αλιείας

Avis juridique important

|

31981R3730

Κανονισμός (EOK) αριθ. 3730/81 τής Επιτροπής τής 21ης Δεκεμβρίου 1981 περί καθορισμού τών τιμών αναγωγής πού ισχύουν έως τήν 31η Δεκεμβρίου 1982 γιά τά προϊόντα αλιείας  

Επίσημη Εφημερίδα αριθ. L 373 της 29/12/1981 σ. 0030

***** ΚΑΝΟΝΙΣΜΟΣ (ΕΟΚ) αριθ. 3730/81 ΤΗΣ ΕΠΙΤΡΟΠΗΣ  της 21ης Δεκεμβρίου 1981  περί καθορισμού των τιμών αναγωγής που ισχύουν έως την 31η Δεκεμβρίου 1982 για τα προϊόντα αλιείας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 100/76 του Συμβουλίου της 19ης Ιανουαρίου 1976 περί κοινής οργανώσεως αγοράς στον τομέα των προϊόντων αλιείας (1), όπως τροποποιηθηκε τελευταία από τον κανονισμό (ΕΟΚ) αριθ. 3443/80 (2), και ιδίως το άρθρο 19 παράγραφος 6 πρώτο εδάφιο,  Εκτιμώντας:  ότι το άρθρο 19 παράγραφος 1 του κανονισμού (ΕΟΚ) αριθ. 100/76 προβλέπει, μεταξύ άλλων, και τον ετήσιο καθορισμό των τιμών αναγωγής που ισχύουν για την Κοινότητα για τα προϊόντα τα οποία απαριθμούνται στο παράρτημα Ι υπό Α και Γ, στο παράρτημα ΙΙ και στο παράρτημα IV υπό Β του παρόντος κανονισμού·  ότι το άρθρο 19 παράγραφος 2 του προαναφερθέντος κανονισμού προβλέπει ότι, για τα προϊόντα που απαριθμούνται στο παράρτημα Ι υπό Α και Γ του ιδίου κανονισμού, η τιμή αυτή είναι ίση με ποσοστό τουλάχιστον ίσο προς 60 % και δεν υπερβαίνει το 90 % της τιμής προσανατολισμού·  ότι οι τιμές προσανατολισμού που ισχύουν έως την 31η Δεκεμβρίου 1982 για τα προϊόντα αλιείας που απαριθμούνται στο παράρτημα Ι υπό Α και Γ του κανονισμού (ΕΟΚ) αριθ. 100/76 καθορίστηκαν για την αλιευτική περίοδο 1981 από τον κανονισμό (ΕΟΚ) αριθ. 3621/81 του Συμβουλίου της 15ης Δεκεμβρίου 1981 (3) ·  ότι ο καθορισμός της τιμής αναγωγής αποτελεί όρο για την ενδεχόμενη εφαρμογή των κατάλληλων μέτρων με σκοπό την προστασία της κοινοτικής παραγωγής· ότι η εφαρμογή των εν λόγω μέτρων είναι αναπόσπαστα δεμένη με τα μέτρα που ελήφθησαν στο εσωτερικό της Κοινότητος για την ανάπτυξη σταθεροποιητικής δραστηριότητος στις αγορές, ιδίως με την εφαρμογή του συστήματος των τιμών αποσύρσεως υπό τις οποίες οι οργανώσεις παραγωγών δεν θέτουν προς πώληση τα προϊόντα των μελών τους· ότι η τιμή αναγωγής πρέπει να καθοριστεί εφαρμόζοντας στην τιμή προσανατολισμού ποσοστό που κυμαίνεται εντός των ορίων που τηρήθηκαν για τον καθορισμό της τιμής αποσύρσεως· ότι στην τελευταία αυτή περίπτωση το ποσοστό πρέπει να καθοριστεί λαμβανομένης ιδίως υπόψη της διαρθρώσεως της ζητήσεως και του εφοδιασμού των αγορών·  ότι λαμβάνοντας υπόψη τους λόγους που αναφέρονται παραπάνω πρέπει να τηρηθεί το επίπεδο των τιμών αποσύρσεως για τις τιμές αναγωγής, στο βαθμό που αυτές κυμαίνονται εντός των ορίων που καθορίζονται προς το σκοπό αυτό, και στις άλλες περιπτώσεις στο πιο χαμηλό αποδεκτό επίπεδο·  ότι για τα προϊόντα που απαριθμούνται στο παράρτημα ΙΙ του κανονισμού (ΕΟΚ) αριθ. 100/76, οι τιμές αναγωγής προέρχονται από την τιμή προσανατολισμού και καθορίζονται σε συνάρτηση με το επίπεδο της τιμής που τηρήθηκε για την έναρξη εφαρμογής των μέτρων παρεμβάσεως για τα προϊόντα αυτά· ότι πρέπει, ως εκ τούτου, να καθοριστούν οι τιμές αναγωγής για τα προϊόντα αυτά στο 85 % των τιμών προσανατολισμού που καθορίζονται από τον κανονισμό (ΕΟΚ) αριθ. 3622/81 του Συμβουλίου της 15ης Δεκεμβρίου 1981 (4)·  ότι για τα προϊόντα που απαριθμούνται στο παράρτημα IV υπό Β του κανονισμού (ΕΟΚ) αριθ. 100/76 οι τιμές αναγωγής καθορίζονται βάσει της τιμής αναγωγής του νωπού προϊόντος·  ότι η κατάσταση που διαπιστώνεται στις αγορές της Κοινότητος σχετικά με την εισαγωγή των κατεψυγμένων προϊόντων, που απαριθμούνται στο παράρτημα IV υπό Β του κανονισμού (ΕΟΚ) αριθ. 100/76, δύναται ενδεχομένως να καταστήσει αναγκαία την εφαρμογή μέτρων για την προστασία της κοινοτικής παραγωγής, ιδίως επειδή τα κατεψυγμένα προϊόντα δύνανται να αντικαταστήσουν τα νωπά προϊόντα· ότι πρέπει, ως εκ τούτου, να καθοριστεί για τα προϊόντα αυτά τιμή αναγωγής που λαμβάνει υπόψη τη φυσική σχέση που υπάρχει μεταξύ των νωπών και κατεψυγμένων προϊόντων στα διάφορα στάδια μεταποιήσεώς τους·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι τιμές αναγωγής που ισχύουν έως την 31η Δεκεμβρίου 1982 για τα προϊόντα του παραρτήματος Ι υπό Α και Γ, του παραρτήματος ΙΙ και του παραρτήματος IV υπό Β του κανονισμού (ΕΟΚ) αριθ. 100/76 καθορίζονται στο παράρτημα.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Δεκεμβρίου 1981.  Για την Επιτροπή  Giorgios CONTOGEORGIS  Μέλος της Επιτροπής  (1) ΕΕ αριθ. L 20 της 28. 1. 1976, σ. 1.  (2) ΕΕ αριθ. L 359 της 31. 12. 1980, σ. 13.  (3) ΕΕ αριθ. L 363 της 18. 12. 1981, σ. 1.  (4) ΕΕ αριθ. L 363 της 18. 12. 1981, σ. 3.  ΠΑΡΑΡΤΗΜΑ  Ι. Τιμή αναγωγής για τα προϊόντα που απαριθμούνται στο παράρτημα Ι υπό Α και Γ του κανονισμού (ΕΟΚ) αριθ. 100/76  1.2,3 //   //   // Προϊόν   // Τιμή αναγωγής (ECU/τόνο)  1.2.3 //   //   //   // 1. Ρέγγες  // 243  //   // 2. Σαρδέλες  //   //   // α) του Ατλαντικού  // 377  //   // β) της Μεσογείου  // 283  //   // 3. Σκορπιοί του Βορρά ή Σεβαστοί (Sebastes marinus)  // 572  //   // 4. Βακαλάοι  // 653  //  // 5. Γάδοι μέλανες  // 389  //   // 6. Καλλαρίες  // 509  //  // 7. Γάδοι  // 417  //   // 8. Σκόμβροι  // 193  //   // 9. Αντσούγες  // 350  //   // 10. Πλάτακες  // 523  // από 1. 1 μέχρι  30. 4. 1982  //   // 647  // από 1. 5 μέχρι  31. 12. 1982  // 11. Μερλούκιοι (Merluccius spp)  // 1 562  //   // 12. Γαρίδες γκρίζες του γένους Crangon spp  // 778  //   //   //   //  ΙΙ. Τιμή αναγωγής για τα προϊόντα που απαριθμούνται στο παράρτημα ΙΙ του κανονισμού (ΕΟΚ) αριθ. 100/76  1.2 //   //   // Προϊόν   // Τιμή αναγωγής  (ECU/τόνο)  //   //   // 1. Σαρδέλες  // 331  // 2. Σπαρίδες των ειδών Dentex dentex και Pagellus  // 884  // 3. Καλαμάρια ( Loligo spp)  // 1 748  // 4. Καλαμάρια ή καλαμαράκια ( Ommastrephes sagittatus, Todarodes Sagittatus, Illex spp)  // 879  // 5. Σουπιές των ειδών Sepia officinalis, Rossia macrosoma, Sepiola rondeleti  // 1 159  // 6. Οκτάποδες των ειδών Octopus  // 856  //   //  ΙΙΙ. Τιμή αναγωγής για τα προϊόντα του παραρτήματος IV υπό Β του κανονισμού (ΕΟΚ) αριθ. 100/76  1.2.3 //   //   //   // Προϊόν   // Παρουσίαση   // Τιμή αναγωγής  (ECU/τόνο)  //   //   //   // 1. Βακαλάοι  // ολόκληροι  // 755  //   // φιλέττα  // 1 659  // 2. Γάδοι μέλανες  // ολόκληροι  // 498  //   // φιλέττα  // 1 035  // 3. Καλλαρίες  // ολόκληροι  // 621  //   // φιλέττα  // 1 545  // 4. Σκορπιοί του Βορρά ή Σεβαστοί  //   //   // (Sebastes marinus)  // ολόκληροι  // 675  //   // φιλέττα  // 1 293  // 5. Σκόμβροι  // ολόκληροι  // 313  //   // φιλέττα  // 608  // 6. Μερλούκιοι (Merluccus spp)  // ολόκληροι  // 599  //  // φιλέττα  // 947  //   //   //